Marta Domínguez

**Marta Domínguez Azpeleta** (s. 3. marraskuuta 1975 Palencia, Espanja) on espanjalainen kestävyysjuoksija.

## Ura
Domínguez aloitti kansainvälisissä arvokilpailuissa kilpailemisen vuonna 1992, kun hän oli Bostonissa järjestetyissä maastojuoksun MM-kisoissa nuorten sarjassa kolmaskymmenesseitsemäs. Seuraavana vuonna hän voitti nuorten Euroopan mestaruuden 1 500 metrin juoksussa ja vuonna 1994 nuorten MM-hopeaa samalla matkalla. 1995 hän osallistui Barcelonan sisäratojen MM-kisoihin, joissa sijoittui 3 000 metrin juoksussa kuudenneksi. Samana vuonna hän juoksi Göteborgin MM-kisoissa 1&nbsp;500 metrillä, mutta karsiutui välierissä. 1996 hän voitti sisäratojen EM-pronssia Tukholmassa 3&nbsp;000 metrillä.

Domínguez sijoittui 1997 alle 23-vuotiaiden EM-kisoissa kolmanneksi 5 000 metrin juoksussa. Samana vuonna hän oli sisäratojen MM-kisoissa Pariisissa 3&nbsp;000 metrillä viides. 1998 hän voitti sisäratojen EM-pronssia 3&nbsp;000 metrillä ja sijoittui Marrakechissä maastojuoksun MM-kisoissa lyhyellä matkalla kahdenneksikymmenenneksiyhdenneksi. Budapestin EM-kisoissa hän voitti pronssia 5&nbsp;000 metrillä. Seuraavana vuonna Sevillan MM-kisoissa hän juoksi yhdeksänneksi 5&nbsp;000 metrillä. Vuonna 2000 hän juoksi neljänneksitoista Vilamourassa maastojuoksun MM-kisojen lyhyellä matkalla. Samana vuonna hän oli sisäratojen EM-kilpailuissa jälleen kolmas 3&nbsp;000 metrillä. Hän osallistui Sydneyn olympialaisten 5&nbsp;000 metrille, mutta karsiutui alkuerissä.

Domínguez sijoittui neljänneksi Lissabonin sisäratojen MM-kisoissa. Oostenden maastojuoksun MM-kisoissa hän oli lyhyellä matkalla neljäskymmeneskahdes. Edmontonin MM-kisoissa hän voitti hopeaa 5&nbsp;000 metrin juoksussa. Seuraavana vuonna hän voitti Euroopan mestaruuden sekä Wienissä sisäratojen 3&nbsp;000 metrillä että Münchenissä ulkoradoilla 5&nbsp;000 metrillä. Yleisurheilun maailmancupissa hän oli 5&nbsp;000 metrillä toinen. Vuonna 2003 hän voitti hopeaa sekä Birminghamin sisäratojen MM-kisoissa 3&nbsp;000 metrillä että Pariisin ulkoratojen MM-kisoissa 5&nbsp;000 metrillä. Budapestin sisäratojen MM-kisoissa 2004 hän juoksi neljänneksi 3&nbsp;000 metrillä. Helsingin MM-kisoissa 2005 hän oli 5&nbsp;000 metrillä neljästoista ja 2006 Euroopan Cupin superliigassa Malagassa toinen samalla matkalla. Göteborgin EM-kilpailuissa 2006 hän voitti 5&nbsp;000 metriä ja juoksi seitsemänneksi 10&nbsp;000 metrillä. Vuonna 2007 hän voitti maastojuoksun Euroopan-mestaruuden sekä henkilökohtaisessa kilpailussa että joukkuekilpailussa ja sijoittui toiseksi Birminghamin sisäratojen EM-kilpailuissa 3&nbsp;000 metrillä. Pekingin olympialaisissa 2008 Domínguez kilpaili estejuoksussa. Hän selviytyi matkan loppukilpailuun ja kamppaili mitaleista viimeiselle kierrokselle asti, kunnes kaatui ja joutui keskeyttämään.

Berliinin MM-kisoissa 2009 Domínguez alun perin voitti maailmanmestaruuden 3&nbsp;000 metrin estejuoksussa uudella Espanjan ennätysajalla 9.07,32. Barcelonan EM-kilpailuissa 2010 hän sijoittui samassa lajissa alun perin toiseksi ajalla 9.17,74. Hän kuitenkin menetti Berliinin MM-kultansa ja Barcelonan EM-hopeansa vuonna 2015 dopingin käytön vuoksi.

Domínguez on voittanut Espanjan mestaruuden ulkoradoilla 1&nbsp;500 metrillä vuonna 1996, 5&nbsp;000 metrillä vuosina 1998–2003 ja 10&nbsp;000 metrillä vuonna 2006. Sisäratojen Espanjan mestaruuden 3&nbsp;000 metrillä vuosina 1995–1998 ja 2000–2004 sekä maastojuoksun Espanjan mestaruuden vuonna 2006. Domínguez on valittu Espanjassa vuoden yleisurheilijaksi vuosina 2001, 2002, 2003, 2006 ja 2008. 

## Doping
Domínguez sai vuonna 2015 kolmen vuoden kilpailukiellon dopingin käytöstä. Kansainvälinen yleisurheiluliitto IAAF löysi vuonna 2013 epäselvyyksiä Domínguezin biologisesta dopingpassista. Espanjan yleisurheiluliitto kuitenkin vapautti Domínguezin dopingepäilyksistä eikä määrännyt häntä kilpailukieltoon, minkä vuoksi IAAF ja WADA valittivat tapauksesta urheilun kansainväliseen vetoomustuomioistuimeen CASsiin. Marraskuussa 2015 CAS määräsi Domínguezin kolmen vuoden kilpailukieltoon ja hylkäsi kaikki hänen tuloksensa aikavälillä 5.8.2009–8.7.2013. Kilpailukielto päättyi 12. lokakuuta 2017.

## Henkilökohtaiset ennätykset
:Lähde: Tilastopaja
;Ulkoradat
* 800 metrin juoksu: 2.03,36 (1996)
* 1 500 metrin juoksu: 4.04,84 (2009)
* 3 000 metrin juoksu: 8.28,80 (2000)
* 3 000 metrin estejuoksu: 9.09,39 (2009)
* 5 000 metrin juoksu: 14.48,33 (2003)
* 5 kilometrin maantiejuoksu: 15.11 (2002)
* 10 000 metrin juoksu: 30.51,69 (2006)
* Puolimaraton: 1.10.54 (2009)

;Sisäradat
* 1 500 metrin juoksu: 4.07,69 (2002)
* 3 000 metrin juoksu: 8.40,98 (2001)

## Lähteet
* 

### Viitteet

## Aiheesta muualla